section_heading: Vojvodstvo Luksemburg
paragraph_text: Odlukom Bečkog kongesa Luksemburg je 9. rujna 1815. postao autonomno veliko vojvodstvo, doduše preko vladarske kuće Oranje-Nassau u personalnoj uniji s Nizozemskom, iako je bio član Njemačkog saveza. Godine 1839. više od polovice teritorija vojvodstva s većinskim valonskim stanovništvom pripalo je novonastaloj Belgiji. Nakon raspuštanja Njemačkog saveza (1866.) Luksemburg je postao neovisna država, a Londonskim sporazumom od 11. svibnja 1867. obvezao se na potpunu neutralnost. Do 1919. god. Luksemburg je ostao u njemačkom carinskom savezu. Godine 1868. dobio je Ustav (na snazi i danas), a smrću Vilima II. Oranskog (1890.) ugasila se oranska dinastija u muškoj liniji oranjske kuće i na prijestolje dolazi veliki vojvoda Adolf (1890. – 1905.) iz vladarske dinastije Nassau-Weilburg, koja još vlada.